Der er stadig et par timers arbejde indkørslen - men nu kan bilen i det mindste komme ud.

Sneskovlen har også været nødvendigt rigtig mange steder for at kunne komme ud. Nordjylland er også det sted i Danmark, hvor der ifølge de officielle snedybdemålinger fra DMI i dag er blevet målt den dybeste snedybde. Ifølge DMI faldt der 36 centimeter. TV2 Nords reporter tog til Uggerby for at se den dybe sne, og faldt i snak med Thyge Dyrnesli. Hele indkørslen er fyldt med sne, og de store snemængder har lagt hækken ned. - Det er lidt udover det sædvanlige, det må jeg nok indrømme. I går sad vi og kiggede på, at det sneede, og i dag må vi så grave os ud, forklarer han. Se hele indslaget herunder.